《和御制赏花钓鱼》
宋代·陈襄

仙跸传呼禁苑开，两班迎拜玉舆来。
花园帝座重张幄，鳞上天钩曲赐林。
鸟散香丛声睍睆，人观灵沼水徘徊。
君恩更锡回鸾藻，还许儒生给笔陪。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。